stanford-oval/wikipedia huggingface dataset:
Kemi (yritys)
Yhtiöiden yhtiöstä kahden omistajatahon yhtiöksi

Kauan tavoiteltu jatkojalostusyksikkö eli kartonkitehdas aatiin käyntiin lokakuussa 1971. Samoihin aikoihin käynnistettiin uusi kehitysohjelma, jossa keskityttiin raaka-aineen ja energian tehokkaampaan käyttöön, sahatavaran jatkojalostukseen ja erikoismassojen kehitykseen. Sahatavaran jatkojalostuksessa talotehtaan puolella siirryttiin taloelementtien valmistuksen sekä alettiin valmistaa vapaa-ajan taloja. Sahan puolella keskityttiin sahatavaran jälkikäsittelyn kehittämiseen. Vuonna 1976 kahdeksan vanhaa 1930-luvun kehäsahaa korvattiin uudella sahaustekniikalla. Kemiallisen metsäteollisuuden puolella investoitiin kauan esillä olleeseen valkaisulaitokseen.
Onnistunut kraftlinerhanke ja sitä seurannut voimakas nousukausi mahdollistivat voimavarojen käytön moniin uusiin asioihin. Metsäteollisuuden alalta pyrittiin siirtymään myös muille toimialoille, kuten kivenjalostukseen ja konepajateollisuuteen. Jälkimmäisestä tosin luovuttiin varsin nopeasti. Ulkomaille investoinnit tulivat myös esille. Vuonna 1976 Kemi Oy tuli osakkaaksi saksalaiseen Kämmerer GmbH-nimisen metsäteollisuusyritykseen kolmanneksella. Toisena suomalaistahona mukana oli A. Ahlström Oy. Osakkuus kesti vain pari vuotta, jonka jälkeen Kemi Oy myi osakkuutensa Ahlströmille.
Kemi Oy:n pääomistajat olivat vuodesta 1953 säilyneet aina 1970-luvun lopulle samana. Tilannetta ei pidetty investointitarpeiden mielessä toimivana. Niinpä kaksi suurinta osakasta, Veitsiluoto Oy ja Metsäliitto, ryhtyivät keskenään valmistelemaan suunnitelmaa päätösvallan selkiyttämisestä vuoden 1978 aikana. Ratkaisuksi tuli se, että omistajia oli kaksi varsinaista ryhmää eli valtiojohtoinen Veitsiluoto ja osuustoiminnallinen Metsäliitto, joilla molemmilla oli 49% osuus. Hallintoneuvoston puheenjohtajaksi nousi silloinen valtiovarainministeri Paul Paavela. Paavelan jälkeen puheenjohtajana toimivat vuoteen 1986 asti valtiosihteeri Teemu Hiltunen ja pääjohtaja Mikko Wuoti Metsäliitosta. Hallintoneuvostojärjestelmä purettiin vuonna 1986, ja tilalle tuli hallitus, jota vuodesta 1985 lähtien johti Metsäliiton toimitusjohtaja Matti Puttonen.
Yhtiön toimivassa johdossakin tapahtui muutoksia, kun toimitusjohtaja Melamies siirtyi eläkkeelle oltuaan Kemi Oy:n palveluksessa vuodesta 1944. Uudeksi toimitusjohtajaksi valittiin Oy Wilh. Schaumn Ab:n varatoimitusjohtaja Erik Volmari. Samassa yhteydessä yhtiön osakepääomaa korotettiin merkittävästi. Tavoitteena oli nyt uuden kehityssuunnitelman mukaan hienopaperikoneen rakentaminen. Volmari leimautui toiminnassaan vahvasti paperikoneinvestoinnin puolestapuhujaksi.
Kemi Oy:n omistus oli lehdistön pysyvä puheenaihe. Samaan aikaan tapahtui omistusjärjestelyitä Oulu Oy:n suhteen, josta tuli osa Veitsiluoto Oy:tä. Poliittisissa piireissä Veitsiluodolle ei haluttu antaa koko Pohjois-Suomen metsäteollisuutta, jonka vuoksi valtio myi vuonna 1986 Kemi Oy:n osakkeensa Metsäliiton ja Kajaani Oy:n ympärille muodostetulle kansallispankkilaiselle ryhmälle. Näin vuodesta 1978 jatkunut kohina Kemi Oy:n omistuksesta oli ratkennut. Toimitusjohtajana toiminut Volmari jäi syksyllä 1989 eläkkeelle, ja tilalle tuli Juhani Yli-Paavola.
Fuusiointi ja sen jälkeinen toiminta Pajusaaressa

Suomalaisessa metsäteollisuudessa tapahtui 1980-luvun loppupuoliskolla merkittävää keskittymistä. Osana tätä kehitystä Kemi Oy:n pääosakkaat ilmoittivat joulukuussa 1989, että yhtiö liitetään Osuuskunta Metsäliiton, Metsä-Serla Oy:n ja Yhtyneet Paperitehtaat Oy:n metsäteollisuuden uudelleenjärjestelyjen yhteydessä muodostettavaan Oy Metsä-Botnia Ab:hen. Uuden yhtiön toimitusjohtajaksi tuli Yli-Paavola ja Kemin tehtaiden paikallisjohtajaksi tekn.lis. Jorma Ranki. Kemi Oy:n viimeinen yhtiökokous oli 22. toukokuuta 1991. Kemi Oy:llä oli mekaanisen ja kemiallisen puunjalostuksen toimintaa.
Sahaustoimintaa oli fuusioidun yhtiön alkuperäistä toimintaa. Karihaaran sahan toimintaa jatkettiin konserniin kuuluvan Oy Botnia Wood Ab:n nimissä. Myöhemmin yrityksen nimi Metsäliiton konsernissa on muttunut useamman kerran. Vuonna 1995 Botnia Wood fuusioitiin Metsä Timber Oy:hyn, vuonna 2000 Metsä Timber liitettiin edelleen Finnforest Oyj:hin. Vuonna 2006 Finnforest sulautettiin sen jälkeen Metsäliittoon ja nimeksi tuli Metsäliiton Puutuoteteollisuus, josta vuonna 2012 tuli Metsä Wood Oy. Sahaustoiminta pysäytettiin Karihaarassa kesällä 2009 ja lopetettiin virallisesti elokuussa 2014.
Kemi Oy:n sulfiittiselluloosatehdas oli perustettu 1919, sulfaattiselluloosatehdas 1927 ja kartonkitehdas vuonna 1971. Selluloosa- ja kartonkiteollisuus toimi Metsä-Botnia nimen alla fuusioinnista lähtien. Kartonkiliiketoiminta erotettiin siitä omaksi yhtiökseen Kemiart Liners Oy vuonna 2002. Vuonna 2012 Metsä-Botnia muuttui Metsä Fibreksi yritysilmeen harmonisoinnin yhteydessä. Samassa yhteydessä Kemiart Liners Oy puolestaan tuli osaksi Metsä Board Oyj:täia.
Nykyisin Metsä Fibren Kemin sellutehtaalla työskentelee noin 650 työntekijää ja Metsä Boardin (ent. M-Real) Kemin kartonkitehtaalla noin 145 henkilöä.
Kemin sellutehtaan alueelle vuonna 2023 valmistui Metsä Groupin rakentama biotuotetehdas. Investointi julkistettiin alkuvuodesta 2021, ja tuotanto käynnistyi 20. syyskuuta 2023.
Johto > Yrityksen johdossa olleet

| --- | --- |
 kauppaneuvos Albert Oskar Snellman, toimitusjohtaja 1893-1894  kauppaneuvos Karl August Snellman, toimitusjohtaja 1894-1918  konsuli August Snellman, toimitusjohtaja 1918-1922  Herman Möller, toimitusjohtaja 1923-1932  fil.maist. Karl Erik Ekholm, toimitusjohtaja 1932-1937 :  tekn.tri, vuorineuvos Stig Weckman, toimitusjohtaja 1937–1952  vuorineuvos Aulis O. Kairamo, toimitusjohtaja 1953–1966  dipl.ins. Niilo Hakkarainen, toimitusjohtaja 1966-1969  vuorineuvos Mauri Melamies, toimitusjohtaja 1969–1979  vuorineuvos Erik Volmari, toimitusjohtaja 1979–1989  teollisuusneuvos, dipl.ins. Juhani Yli-Paavola, toimitusjohtaja 1990-1991
Johto > Seuraajayritys Metsa-Botnian johdossa olleet

dipl.ins., teollisuusneuvos Juhani Yli-Paavola, toimitusjohtaja 1991-1997
dipl.ins. Erkki Varis, toimitusjohtaja 1997-2007
dipl.ins. Ilkka Hämälä, toimitusjohtaja 2008-
Johto > Metsäpäälliköt

Hugo Richard Sandberg, 1893-1914
K. A. Fellman, 1914-1921
Aarne Snellman, 1921-1927
Jarl Sundqvist, 1927-1962
Mauri Melamies, 1962-1966
Pajusaaren teolliseen toimintaan liittyviä muita tekijöitä > Tehdaspalokunta

Tehtaalla on oma tehdaspalokunta. Palokunnalla on ainakin seuraava kalusto:
K31 Sammutusauto
Pajusaaren teolliseen toimintaan liittyviä muita tekijöitä > Kemi Oy:n käytössä ollut rautatiekalusto

Move66 10/1971
Otso 4 113/1977, Käytössä Metsä-Botnian Joutsenon tehtaalla
Otso 4 114/1977, Käytössä Puhoksen veturipalvelulla uudella tunnuksella Otso4DD (Otso 4 DD), Saalasti 161/2005
Move51 "Nelonen"
Kirjallisuutta

Auer, Jaakko (1968) Puunjalostusta pohjolassa - Kemi Oy vuosina 1893-1968. Kemi. Kemi Oy.
Virtanen, Sakari; Kalervo Katajavuori (1993) Kuvia leivän isästä - Kemiyhtiön taipaleelta 1893-1993/The breadwinner - a pictorial history of the Kemi company 1893-1993. Kemi. Metsä-Botnia Oy.
Nykänen, Panu & Paulapuro, Hannu (2005) Telan ympäri - Vuosisata suomalaista paperikone- ja paperinvalmistustekniikkaa. Tekniikan Historian Seura THS ry. Helsinki.
Aiheesta muualla

Metsä-Botnia
M-real Kemi Oy
Kemi Oy Pörssitiedon netissä
Kemiyhtiön kolme ensimmäistä toimitusjohtajaa tuli Snellmanien omistajasuvusta vuosien 1893-1922 aikama. He hoitivat toimitusjohtajuutta käytännössä Oulusta käsin, jossa sijaitsi Kirkkokadun varrella Snellmanin-suvun talo.
Laitakarin saha vuonna 1934. Kemin kaupungin keskusta-alue eli Sauvosaari tulee kuvan vasempaan yläkulmaan.
Karihaaran saha Kemissä. Rakennuksen on suunnitellut arkkitehti W. G. Palmqvist ja se on rakennettu vuosina 1935–1937.
Entisen Kemi Oy:n pääkonttori Karihaarassa Kemissä, Pajusaarentiellä. Rakennuksen suunnitteli arkkitehti W. G. Palmqvist ja se valmistui 1936.
Kemissä palaa 7. lokakuuta 1944. Taustalla keskellä Pajusaaren massatehdas, jota saksalainen tykistö paraillaan tulittaa.
Syyskuun 30. päivänä 1949 vähän yli klo 17 alkoivat Kemi Oy:n Karihaaran ja Pajusaaren tehtaiden sekä yhtiön hinaajien sireenit ulvoa ja vähän ajan kuluttua siihen yhtyi Kemin kaupungin palolaitoksen sireeni. Se oli merkki alkaneesta Karihaaran lautatarhan suurtulipalosta.
Kemin selluloosa- ja kartonkitehdas kesällä 2009.
William Hanna

| William Hanna |
| --- | --- |

Henkilötiedot
Syntynyt: 14. heinäkuuta 1910  Melrose, New Mexico
Kuollut: 22. maaliskuuta 2001 (90 vuotta) Los Angeles, Kalifornia
William Denby Hanna (14. heinäkuuta 1910 – 22. maaliskuuta 2001) oli yhdysvaltalainen animaatiofilmien tekijä, sarjakuvataiteilija, tuottaja ja Joseph Barberan yhteistyökumppani. Hanna-Barberan studio tuotti monia tunnettuja sarjakuvia ja animaatioita, joista tunnetuimmat olivat Tom ja Jerry, Kiviset ja Soraset, Jetsonit ja Scooby-Doo.
William Hanna oli amerikanirlantilaisten vanhempien lapsi,  joka syntyi Melrosessa Uuden Meksikon osavaltiossa Yhdysvalloissa. Hän pääsi vailla alan koulutusta töihin animaatioelokuvayhtiöön vuonna 1932. Vuonna 1939 hän aloitti yhteistyön Joseph Barberan kanssa. Heidän ensimmäinen yhteinen animaationsa Saapasjalkakissa sai Oscar-palkinnon lyhyiden animaatioiden sarjassa. Jo siinä esiintyi kuuluisa kaksikko Tom ja Jerry. Hanna ja Barbera tekivät Tomia ja Jerryä yhdessä seitsemäntoista vuoden ajan, ja saivat seitsemän Oscaria.
Aiheesta muualla

William Hanna Internet Movie Databasessa. (englanniksi)
Jogi-karhu
| --- | --- |
Luojat:  William Hanna • Joseph Barbera
Päähahmot:  Jogi-karhu • Bobo • Cindy-karhu • metsänvartija Smith
Televisiosarjat:  Jogi-karhu (1961) • Yogi ja kaverit (1973) • Yogi's Space Race (1978) • Yogi’s Treasure Hunt (1985–1986) • The New Yogi Bear Show (1988) • Jogi-karhu (1991–1992)
Elokuvat:  Jogi-karhu seikkailee (1964) • Yogi’s Ark Lark (1972) • Yogi’s First Christmas (1980) • Yogi’s Great Escape (1987) • Yogi Bear and the Magical Flight of the Spruce Goose (1987) • Yogi and the Invasion of the Space Bears (1988) • Yogi the Easter Bear (1994) • Jogi-karhu (2010)
Videopelit:  Yogi Bear (1987) • Yogi Bear's Math Adventures (1990) • Yogi’s Big Clean Up (1992) • Yogi Bear’s Cartoon Capers (1994) • Yogi Bear’s Gold Rush (1994) • Yogi Bear: Great Balloon Blast (2000)
With His Hot and Blue Guitar

| Johnny Cash with His Hot and Blue Guitar Johnny Cash |
| --- | --- | --- |

Studioalbumin tiedot
 Äänitetty : maaliskuu 1955 – elokuu 1957
 Julkaistu: 11. elokuuta 1957
 Tuottaja(t): Sam Phillips
 Tyylilaji: country
 Kesto: 27.40 (alkuperäinen)
 Levy-yhtiö: Sun Records
Johnny Cashin muut julkaisut
|   | Johnny Cash with His Hot and Blue Guitar 1957 | Johnny Cash Sings the Songs That Made Him Famous 1958 |
Johnny Cash with His Hot and Blue Guitar on countrymuusikko Johnny Cashin esikoisalbumi, joka julkaistiin 11. elokuuta 1957. Se sisältää muun muassa hänen menestyssinglensä ”I Walk the Line”, ”Cry Cry Cry”, ”So Doggone Lonesome” ja ”Folsom Prison Blues”. Albumin tuotti Sam Phillips ja sen julkaisi Sun Records.
Albumista julkaistiin uusi versio 23. heinäkuuta 2002. Uusintapainoksessa on viisi ylimääräistä kappaletta, joista kolme oli albumin alkuperäisten kappaleiden erilaisia versioita.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Rock Island Line | Lead Belly | 2.11 |  |  |  |  |  |  |
| 2. | (I Heard That) Lonesome Whistle | Jimmie Davis, Hank Williams | 2.25 |  |  |  |  |  |  |
| 3. | Country Boy | Cash | 1.49 |  |  |  |  |  |  |
| 4. | If the Good Lord's Willing | Jerry Reed | 1.44 |  |  |  |  |  |  |
| 5. | Cry Cry Cry | Cash | 2.29 |  |  |  |  |  |  |
| 6. | Remember Me (I'm the One Who Loves You) | Stuart Hamblen | 2.01 |  |  |  |  |  |  |
| 7. | So Doggone Lonesome | Cash | 2.39 |  |  |  |  |  |  |
| 8. | I Was There When It Happened | Davis, Fern Jones | 2.17 |  |  |  |  |  |  |
| 9. | I Walk the Line | Cash | 2.46 |  |  |  |  |  |  |
| 10. | Wreck of the Old '97 | Norman Blake, Cash, Bob Johnson | 1.48 |  |  |  |  |  |  |
| 11. | Folsom Prison Blues | Cash | 2.51 |  |  |  |  |  |  |
| 12. | Doin' My Time | Skinner | 2.40 |  |  |  |  |  |  |
| Bonuskappaleet 2002 uusintajulkaisussa |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 13. | Hey Porter | Cash | 2.14 |  |  |  |  |  |  |
| 14. | Get Rhythm | Cash | 2.15 |  |  |  |  |  |  |
| 15. | I Was There When It Happened | Davis, Jones | 2.18 |  |  |  |  |  |  |
| 16. | Folsom Prison Blues | Cash | 2.34 |  |  |  |  |  |  |
| 17. | I Walk the Line | Cash | 2.40 |  |  |  |  |  |  |
Aiheesta muualla

With His Hot and Blue Guitar AllMusicissa (englanniksi)
With His Hot and Blue Guitar Discogsissa. (englanniksi)
Winfield Scott Hancock

Winfield Scott Hancock
Winfield Scott Hancock (14. helmikuuta 1824 – 9. helmikuuta 1886) oli Yhdysvaltain armeijan ammattisotilas ja demokraattien presidenttiehdokas 1880.
Hän oli syntynyt Montgomery Squaressa Pennsylvaniassa. Hän palveli armeijassa neljä vuosikymmentä, mukaan lukien Meksikon-Yhdysvaltain sodassa ja kenraalina Yhdysvaltain sisällissodassa. Hänen armeijakollegansa tunsivat hänet lempinimellä "Hancock the Superb". Hän sai mainetta johtaessaan unionin joukkoja henkilökohtaisesti Gettysburgin taistelussa 1.-3. heinäkuuta 1863. Sodan jälkeen hän osallistui etelän jälleenrakentamiseen ja armeijan toimintaan läntisellä rajaseudulla.  Sisällissodan jälkeen Hancockin menestys sotilaana ja hänen omistautumisensa konservatiivisille perustuslaillisille periaatteille tekivät hänelle mahdollisuuden nousta presidenttikilpaan. Suuren suosion johdosta demokraatit nimittivät hänet ehdokkaakseen 1880, mutta hän hävisi niukasti James Garfieldille. Hän kuoli 1886 Governors Islandilla diabeteksen jälkiseuraamuksiin. Hänet on haudattu Montgomeryn hautausmaahan Norristowniin Pennsylvaniaan.
William Hamilton (filosofi)

William Hamilton
William Hamilton (8. maaliskuuta 1788 Glasgow, Skotlanti – 6. toukokuuta 1856), Sir, oli skotlantilainen filosofi ja metafyysikko.
Hamilton opiskeli Oxfordin yliopiston Balliol Collegessa. Hän aikoi alun perin lääkäriksi, mutta suuntautui sitten filosofisiin tutkimuksiin. Hän tutustui erityisesti tuon ajan saksalaiseen filosofiaan. Ajattelussaan Hamilton yhdisteli Immanuel Kantin ja Thomas Reidin ajattelua. Vuonna 1821 Hamilton nimitettiin Edinburghin yliopiston historian professoriksi, ja hän luennoi muun muassa Euroopan historiasta ja kirjallisuuden historiasta.
Teokset

"Philosophy of the Unconditioned" – Edinburgh Review -lehdessä julkaistu essee (1829)
Thomas Reidin teosten laitos – keskeneräinen (1846)
Discussions in Philosophy, Literature and Education (1. ja 2 painos, 1852-1853)
Lectures on Metaphysics and Logic, 4 osaa, toim. H. L. Mansel ja John Veitch (Metaphysics; Logic) (julkaistu postuumisti)
Additional Notes to Reid's Works, from Sir W. Hamilton's Manuscripts., toim. H. L. Mansel (julkaistu postuumisti 1862)
A Memoir of Sir W. Hamilton, toim. John Veitch (julkaistu postuumisti 1869)
Wings (videopeli)

| Wings |
| --- | --- |
 Kuvakaappaus pelistä
Kehittäjä:  Miika Virpioja
Julkaistu:  1996
Lajityyppi:  ampumapeli, luolalentely
Pelimuoto:  moninpeli
Alusta:  MS-DOS
Lisää peliartikkeleitaVideopelien teemasivulla
Infobox OK   : 
Wings on Miika Virpiojan kehittämä indie-videopeli, joka julkaistiin MS-DOS-käyttöjärjestelmälle vuonna 1996 shareware-julkaisuna. Myöhemmin peli julkaistiin ilmaislevitykseen. Pelin jatko-osa Wings 2 julkaistiin vuonna 2006.
Peli saavutti aikoinaan suhteellisen hyvin suosiota, eritoten tultuaan ilmaiseksi. Wings tukee moninpeliä nollakaapelin tai modeemin avulla, mutta pääsääntöisesti peli on tarkoitettu yhdellä koneella pelattavaksi. Yhdellä koneella peliä voi pelata samanaikaisesti korkeintaan neljä henkilöä. Wings sisältää myös tekoälyohjatut vastustajat.
Wingsissä on kaksi pelimuotoa, deathmatch ja luolalentelyille perinteinen Last Man Standing.
Jokaisella pelaajalla on aluksessaan tavallinen ase ja yksi varikolla valittava erikoisase. Erilaisia erikoisaseita on yhteensä 33.
Aiheesta muualla

Wingsin viralliset sivut (Internet Archiven kautta)
Warren Zevon

| Warren Zevon |
| --- | --- |
 Zevon vuonna 1978
Henkilötiedot
Syntynyt: 24. tammikuuta 1947 Chicago, Illinois, Yhdysvallat
Kuollut: 7. syyskuuta 2003 (56 vuotta) Los Angeles, Kalifornia
Muusikko
Tyylilajit:  rock, folk rock, hard rock ja bluesrock 
Soittimet:  piano, kitara ja huuliharppu 
Levy-yhtiöt:  White Whale Records, Asylum Records, Imperial (käännä suomeksi), Virgin Records, Giant Records, Reprise Records, Warner Bros. Records, Artemis Records, Rykodisc ja Koch Entertainment 
Aiheesta muualla
www.warrenzevon.com
  [ Muokkaa Wikidatassa ] [ ohje ]  
Warren William Zevon (24. tammikuuta 1947 Chicago, Illinois, Yhdysvallat – 7. syyskuuta 2003 Los Angeles, Kalifornia, Yhdysvallat) oli yhdysvaltalainen laulaja ja lauluntekijä. Hänet tunnettiin erityisesti laulunsanoituksistaan, jotka olivat toisaalta humoristisia mutta myös pessimistisiä ja jotka käsittelivät usein amerikkalaista elämäntapaa ja politiikkaa kiinnostavalla tavalla.
Elämä ja ura

Zevon syntyi Chicagossa, hänen isänsä oli peluri ja äitinsä mormoni.
Zevon työskenteli kymmenen vuotta musiikin parissa studiomuusikkona ja lauluntekijänä ennen kuin julkaisi soololevynsä Warren Zevon vuonna 1976. Se ei ollut hänen varsinainen ensilevynsä mutta se oli ensimmäinen jossa hänen lahjansa näkyivät.
1970-luvun lopussa ja 1980-luvun alussa Zevon sai jonkun verran menestystä, mutta alkoholiongelmien takia levy-yhtiö hylkäsi hänet. 1990-luvulla Zevonia auttoi David Letterman, joka piti hänen musiikistaan ja toi häntä esille ohjelmassaan. Vuonna 2002 Zevon kuuli sairastavansa syöpää, mutta ehti vielä tehdä jäähyväislevyn ja nähdä lastenlastensa syntyvän ennen kuolemaansa syyskuussa 2003.
Diskografia > Albumit

Wanted Dead or Alive (One Way, 1969)
Warren Zevon (Asylum, 1976)
Excitable Boy (Asylum, 1978)
Bad Luck Streak in Dancing School (Elektra, 1980)
Stand in the Fire [live] (Asylum, 1981)
The Envoy (Asylum, 1982)
Sentimental Hygiene (Virgin, 1987)
Transverse City (Virgin, 1989)
Mr. Bad Example (Giant, 1991)
Learning to Flinch (Giant, 1993)
Mutineer (Giant, 1995)
Life'll Kill Ya (Artemis, 2000)
My Ride's Here (Artemis, 2002)
The Wind (Artemis, 2003)
Diskografia > Kokoelmat

A Quiet Normal Life: The Best of Warren Zevon (Asylum, 1986)
I'll Sleep When I'm Dead (An Anthology) (Rhino, 1996)
Genius: The Best of Warren Zevon (Rhino, 2002)
The First Sessions (Varese Sarabande, 2003)
Wanted Dead or Alive/A Leaf in the Wind (Capitol, 2003)
Reconsider Me: The Love Songs (Artemis, 2006)
Romantic Genius: The Love Songs (Rykodisc, 2006)
Preludes (New West, 2007)
Aiheesta muualla

Warren Zevonin muistokirjoitus Helsingin Sanomissa[vanhentunut linkki]
Warren Zevonin virallinen sivu
Warren Zevon Myspacessa (englanniksi)
Warren Zevon Wiki (englanniksi)
Wings 1973 UK Tour

Wings 1973 UK Tour on Wings-yhtyeen kiertue. Kiertue promotoi yhtyeen Red Rose Speedway albumia, joka soitettiin Isossa-Britanniassa.
Kiertue päivät

| Päivä | Kaupunki | Maa | Tapahtumapaikka |
| --- | --- | --- | --- |
| 11. toukokuu 1973 | Bristol | Englanti | Bristol Hippodrome |
| 12. toukokuu 1973 | Oxford | Englanti | New Theatre |
| 13. toukokuu 1973 | Cardiff | Wales | Capitol Cinema and Theatre |
| 15. toukokuu 1973 | Bournemouth | Englanti | Winter Gardens |
| 16. toukokuu 1973 | Manchester | Englanti | Hard rock |
| 17. toukokuu 1973 | Manchester | Englanti | Hard rock |
| 18. toukokuu 1973 | Liverpool | Englanti | Liverpool Empire Theatre 2 esitystä |
| 19. toukokuu 1973 | Leeds | Englanti | Leeds University |
| 21. toukokuu 1973 | Preston | Englanti | Guild Hall |
| 22. toukokuu 1973 | Newcastle upon Tyne | Englanti | Odeon Cinema |
| 23. toukokuu 1973 | Edinburgh | Skotlanti | Odeon Cinema 2 esitystä |
| 24. toukokuu 1973 | Glasgow | Skotlanti | Green’s Playhouse |
| 25. toukokuu 1973 | Lontoo | Englanti | Hammersmith Odeon |
| 26. toukokuu 1973 | Lontoo | Englanti | Hammersmith Odeon |
| 27. toukokuu 1973 | Lontoo | Englanti | Hammersmith Odeon |
| 4. heinäkuu 1973 | Sheffield | Englanti | City Hall |
| 6. heinäkuu 1973 | Birmingham | Englanti | Birmingham Odeon |
| 9. heinäkuu 1973 | Leicester | Englanti | Odeon |
| 10. heinäkuu 1973 | Newcastle upon Tyne | Englanti | City Hall |
Warp Records

| Warp Records |
| --- | --- |
Perustettu:  1989
Perustajat:  Steve Beckett Rob Mitchell
Tyylilajit:  Elektroninen musiikki Ambient IDM Indie rock Drum'n'bass
Kotimaa:  Yhdistynyt kuningaskunta
Sijainti:  Lontoo
Kotisivu
Infobox OKNimi-testi OK: 
Warp Records on Steve Beckettin ja Rob Mitchellin vuonna 1989 perustama brittiläinen levy-yhtiö, joka on tunnettu julkaisemastaan kokeellisesta elektronisesta musiikista.
Monet yhtiön julkaisemat levyt luokitellaan lajityyppiin IDM (Intelligent Dance Music), jonka nimen arvellaan juurtuvan juuri Warpin vuonna 1992 julkaisemiin Artificial Intelligence-kokoelmiin.
Muun muassa Aphex Twin, Autechre, Boards of Canada, LFO, Richie Hawtin, Squarepusher,  Maxïmo Park sekä suomalaiset Jimi Tenor ja Brothomstates ovat julkaisseet levyjään Warpilla.
Merkittäviä artisteja

| 0 | 1 | 2 | 3 |
| --- | --- | --- | --- |
|  !!!  Alexander's Annexe  Anti-Pop Consortium  Aphex Twin  Autechre  B12  Battles  Beans  Black Dog Productions  Boards of Canada  |  Broadcast  Brothomstates  Chris Clark  F.U.S.E.  Flying Lotus  Gravenhurst  Grizzly Bear  Home Video  Jamie Lidell  Jackson and his computer band  |  Jimi Tenor  Jimmy Edgar  LFO  Lorenzo Senni  Luke Vibert  Maxïmo Park  Mira Calix  Nightmares on Wax  Plaid  Plone  |  Prefuse 73  Red Snapper  Req  Richard Devine  Russell Haswell  Seefeel  Squarepusher  Two Lone Swordsmen  Tyondai Braxton  Vincent Gallo  |
Alamerkit > Gift Records

Gift Records perustettiin 1990-luvun alkupuolelle julkaisemaan indie rock -musiikkia erotuksena Warp Recordsin elektronisemmalle materiaalille. Merkille levytti esimerkiksi Pulp ennen läpimurtoaan Island Recordsilla. Alamerkki ei ole enää nykyään toiminnassa.
Alamerkit > Lex Records

Lex Recordsin perusti Tom Brown Warpin avustuksella vuonna 2001 julkaisemaan hip-hop -tyylistä materiaalia. Aluksi Lex profiloitui julkaisemaan ainoastaan 12-tuumaisia vinyyli-EP:itä, mutta siirtyi myöhemmin tavanomaisempiinkin levyjulkaisuihin. Merkille levytti muun muassa Danger Mouse, joka on tunnettu esimerkiksi Gorillazin Demon Days -levyn tuottajana.
Vuonna 2005 Lex irrottautui Warp Recordsista erilliseksi yhtiökseen.
Alamerkit > Arcola

Arcola perustettiin vuonna 2003 ja profiloituu tanssittavampaan techno-tyyliseen materiaaliin. Kaikki Arcola-julkaisut ovat 12-tuumaisia vinyylilevyjä.
Aiheesta muualla

Warp Records (Arkistoitu – Internet Archive) (englanniksi)
Waqar Ahmad Seth

| Waqar Ahmad Seth> Henkilötiedot |
| --- | --- |
Syntynyt: 16. maaliskuuta 1961 Dera Ismail Khan, Pakistan
Kuollut: 12. marraskuuta 2020 Islamabad, Pakistan
Ammatti:  tuomari ja asianajaja
Titteli:  Peshawarin korkeimman oikeuden puheenjohtaja 2018–2020
Waqar Ahmad Seth (16. maaliskuuta 1961 – 12. marraskuuta 2020) oli pakistanilainen tuomari, joka palveli Peshawarin korkeimman oikeuden puheenjohtajana. Hän tuli tunnetuksi maan vaikutusvaltaiset asevoimat ja hallinnon haastaneista päätöksistään, joista ehkä tunnetuin oli entisen presidentti Pervez Musharrafin kuolemantuomio vuonna 2019.